google/wiki40b huggingface dataset:
Antje Jackelén

Bakgrunn

Antje Jackelén er oppvokst i Nordrhein-Westfalen og familien tilhørte der den unerte landeskirken (det vil sia en sammenslutning av lutherske og reformerte kirker). Hun studerte teologi i Tübingen og Uppsala.

Prest

Hun ble presteviet av biskop Lars Carlzon i 1980. Senere tjenestegjorde hun som församlingspräst i Österhaninge, Tyresö og Gårdstånga församlingar, samt i Lunds domkyrkoförsamling. Hun ble teologie doktor ved Lunds universitet i 1999 med avhandlingen Zeit und Ewigkeit. 
Etter å ha arbeidet som europaansvarlig for The Religion and Science Course Program ved The Center for Theology and the Natural Sciences i Berkeley tiltrådte hun i 2001 tjenesten som disputert lærer (assistant professor) i systematisk teologi ved Lutheran School of Theology i Chicago. Fra 2003 var hun også direktør for Zygon Center for Religion and Science. Her arbeidet hun til at hun ble valgt til biskop i Lund.

Biskop, erkebiskop

Jackelén ble 17. oktober 2006 valgt  til biskop i Lunds stift. Bispevalget ble avgjort allerede i første valgomgang, da hun fikk over halvparten av stemmene. Det er første gang dette har hendt i Svenska kyrkan. Hun ble bispeviet i Uppsala domkirke den 15. april 2007 og hilst velkommen i Lund domkirke den 21. april. Jackelén tok ved valgspråket «Gud är större», hentet fra 1 Joh 3:18–20.
Den 15. oktober 2013 ble Jackelén valgt til erkebiskop i Svenska kyrkan med 55,9 % av stemmene. Hun ble dermed den første kvinne som er valgt til erkebiskop. Installasjonen fant sted 15. juni 2014 i Uppsala domkirke.
Hun medvirket ved bryllupet mellom kronprinsesse Victoria og Daniel Westling i Stockholm den 19. juni 2010.
Wimbledon-turneringen 1995

Wimbledon-turneringen 1995 ble spilt i juni i London og er en Grand Slam-turnering i tennis på gress. Amerikanske Pete Sampras vant sin tredje strake singletittel i Wimbledon da han vant singelfinalen for herrer. Singleturneringen for damer ble vunnet av tyske Steffi Graf som dermed vant sin sjette singletittel i Wimbledon. Double-turneringen for herrer ble vunnet av det australske paret Mark Woodforde / Todd Woodbridge og damedouble av tsjekkiske Jana Novotná og spanske Arantxa Sánchez Vicario. Martina Navrátilová vant sammen med Jonathan Stark mixed double.
Scandinavia 2

Scandinavia 2 er et musikkalbum med Scandinavia, utgitt i 1990.
Ansai

Ansai (kinesisk: 安塞县; pinyin: Ānsài Xiàn) er et fylke i provinsen Shaanxi i Folkerepublikken Kina. Den er understilt byprefekturet Yan'an.
I 1999 var befolkningen på 150 162 innbyggere.
Borgward

Gjenopplivingen

Den 21. mai 2008 grunnla Christian Borgward, sønnesønn av Carl F. W. Borgward, sammen med sin partner Karlheinz L. Knöss, Borgward Group AG i Lucerne i Sveits, som nå holder til i Stuttgart i Tyskland. Rundt 2005 skal Borgward (President) og Knöss (CEO samt vise-president av Representantskapet) etter sigende ha startet gjenopplivingen av Borgward. De staret utviklingen av de nye Borgward-bilene med den norske stilskaperen Einar J. Hareide, som hadde tidligere arbeidet på Mercedes-Benz E-Class, satte sammen organisasjonen og ingeniørteamet for å utvikle en konseptbil.
Christian Borgward eier merkevaren Borgward. Borgward Group AG er ansvarlig for utviklingen, produksjon, salg og markedsføring av Borgward-biler, -skip og -flymaskiner.
Borgward annonserte planene for en ny bil under bilutstillingen 2015 i Genève etter en 54 år lang pause. Selskapet støttes finansielt av den kinesiske lastebilprodusenten Foton.
SUVen Borgward BX7 ble introdusert på IAA i Frankfurt i September 2015. og salg i Kina staret i juli 2016.
En konseptversjon av en annne, mindre SUV, som skal hete BX5 når den kommer i produksjon ble annonsert i Genève salongen 2016.

Historie

Den første «bilen» Carl Borgward designet var Blitzkarren (Lyn-kjerre), en trehjulet kjerre med to hestekrefter som var, takket være et hull i markedet, en gigantisk suksess. Kjøpmenn med små budsjetter kjøpte den for vareleveringer, og det tyske postverket brukte dem til levering av post. I 1929 ble kjøpte Borgward selskapet Hansa Lloyd AG, og ledet utviklingen av bilen Hansa Konsul. I februar 1937 ble Hansa Borgward 2000 lansert, og i 1939 ble navnet kortet ned til Borgward 2000. 2000-modellen ble etterfulgt av Borgward 2300, som ble i produksjon frem til 1942. Etter 2. verdenskrig presenterte selskapet modellen Borgward Hansa 1500, som så ble etterfulgt av Borgward Isabella i 1954. Isabella ble selskapets mest populære modell, og forble i produksjon så lenge selskapet var virksomt. I 1959 ble Borgward P100 introdusert, med et svært nyskapende hydraulisk understell.
I 1961 gikk selskapet konkurs, og i 1963 ble alt produksjonsutstyr for Borgward Isabella og P100 solgt til Mexico, hvor produksjonen fortsatte frem til 1970.
Borgward-gruppen produserte biler under de fire merkene Borgward, Hansa, Goliath og Lloyd.
I 2015 gjenopptas produksjonen av Borgward. En SUV-modell, på størrelse med Audi Q5, skal vises under bilutstillingen i Frankfurt i høst. På nyåret 2016 kommer de første bilene i salg. Ifølge Borgwards nettsider skal man produsere premium mellomklassebiler, tilgjengelig for folk flest. Den første modellen blir en plug-in-hybrid med 50 km elektrisk rekkevidde. Bilene skal produseres i Kina og Europa.
Magnus Stamnestrø

Molde

Han fikk sin for debut for Molde mot Lillestrøm i den 14. serierunden i 2010-sesongen. Han fikk sin U-landslagsdebut mot Portugal 9. februar 2011 under landslagssamlingen på La Manga i Spania.
Magnus spilte for Molde FK fra 2010 til 2013. Og scoret ett mål på 16 kamper. Magnus spilte for Sogndal på lån fra Molde mellom 2012 og 2013. Der scoret han fem mål på 25 kamper.

Kristiansund

Fra 2013 til 2015 spilte han for Kristiansund, der han scoret 13 mål på 42 kamper.

Rosenborg

7. juli 2015 signerte Stamnestrø for Rosenborg BK.
I sesongen 2015 var han med å vinne både Tippeligaen og Cupfinalen.
I sesongen 2016 var han med å vinne både Tippeligaen og Cupfinalen.
I sesongen 2018 var han med å vinne Cupen.

Internasjonal karriere

Magnus har spilt fem kamper og scoret tre mål for Norges U19- og U20-landslag.
De servo arbitrio

De servo arbitrio («Om den trellbundne vilje») er et skrift av Martin Luther fra desember 1525. Det oppstod som reaksjon på nederlenderen Erasmus av Rotterdams humanistiske læremening, og ble forfattet fra september 1524. Det gjelder som en av Luthers viktigste tekster.
Femtimannsutvalget

Femtimannsutvalget var et utvalg oppnevnt av Christiania (senere Oslo) Handelsstands Forening, som ble etablert i 1878 og som bestod av ledende forretningsfolk i hovedstaden. Thomas Heftye var i flere år utvalgets ordfører. Femtimannsutvalget fungerte bl.a. som et forum for saker som gjaldt god forretningsskikk.
Femtimannsutvalget hadde som forbilde den danske Grosserer-Societets Komite i København, som ble oppnevnt etter kongelig forordning i 1800.
Piccadilly

Piccadilly er en stor gate i London i England som strekker seg fra Hyde Park Corner i vest til Piccadilly Circus i øst. Gaten er del av A4, Londons vestlige hovedtrafikkåre, og løper langs med flere berømte bygninger og steder, deriblant Green Park.

Navnet

Navnet Piccadilly stammer fra en skredder ved navn Robert Baker, som eide en forretning på Strand sent på 1500-tallet og tidlig på 1600-tallet. Baker la seg opp en formue ved å lage og selge en spesiell type høy, stiv krave (piccadil) som da var på moten blant menn. Med sin formue kjøpte Baker et stort område av det som da var åpent landskap vest i London, og rundt 1612 reiste han et stort hus der. Herskapshuset ble etterhvert kjent som Piccadilly Hall.

Forretninger

Luksusforretningen Fortnum & Mason, kunstinstitusjonen Royal Academy og det verdensberømte Ritz Hotel ligger på Piccadilly. Simpson, en gang Storbritannias ledende klesbutikk, åpnet på Piccadilly i 1930-årene. Butikken stengte i 1999 og stedet benyttes nå av bokhandelen Waterstone's.

Andre bygninger

To ambassader i Storbritannia også har adresse til Piccadilly: Japans i nr. 101-103, og Maltas høykommisjon i nr. 36-38.

Transport

Piccadilly-linjen på Londons undergrunnsbane tar sitt navn fra Piccadilly og deler av linjen beveger seg under Piccadilly. Green Park, Hyde Park Corner og Piccadilly Circus undergrunnsstasjoner har alle inngang på eller i nærheten av Piccadilly.
Atimiola

Utseende

Middelsstore, matt brune trebukker. Antennene er omtrent så lange som kroppen og ganske tynne. Pronotum har en tann midt på hver sidekant, dekkvingene er parallellsidige, middels brede.

Utbredelse

Slekten finnes i Mellom-Amerika og på Hispaniola.
Antigravitasjon

Antigravitasjon er en hypotetisk fysisk kraft som opphever tyngdekraften. Hittil har ingen demonstrert at antigravitasjon kan fungere. Imidlertid er det noen fysikere som mener det kan la seg gjøre å lage antigravitasjon.
Antigravitasjon er meget utbredt innenfor science fiction.
Sammensvergelsesbrevet

Sammensvergelsesbrevet var et dokument fra 21. desember 1522 hvor  ni jyske riksråder, både geistlige og adelige, gjorde opprør mot Christian II. Det var både i protest mot de store skatteutskrivningene i forbindelse med hans kriger og hans politikk i alminnelighet.
I 1521 hadde Lübeck erklært Danmark krig og året etter brøt det ut opprør mot Christian Tyran i Sverige, som han ble kalt etter Stockholms blodbad. 
I Sammensvergelsesbrevet erklærte de at de hadde tatt kontakt med hertug Frederik av Gottorp for  «i overensstemmelse med håndfæstningen at afværge den ulykke» som Christian med sitt styre hadde brakt over landet. Det ble innkalt til et jysk stendermøte i Århus, men fem dager før det skulle finne sted, sa de sammensvorne opp sin huld og troskab til kongen på Viborg landsting og oppfordret alle jyder over 18 år til å følge dem.
Den 13. april 1523 flyktet kongen, dronningen og deres tre barn til Nederlandene, hvor de levde i åtte år i landflyktighet. Samme år tilbød den danske adel og geistlighet tronen til Christians onkel, hertug Frederik av Gottorp (Frederik I), som i en alder av 52 år kunne ta tronen i besittelse.
Rockwool

Rockwool Moss

Fabrikken i Moss har 164 ansatte (2005). I tillegg til fabrikken i Moss sentrum har Rockwool Moss lagervirksomhet i Tørfestveien, en vei i Vanem næringpark (Vanem næringspark er vestsiden av Vålervegen fra Nore bru og frem til Rødsund bru).

Trivia

Forfatteren Ingvar Ambjørnsen har jobbet på Rockwool da bedriften hadde fabrikk i Larvik (Kilde: dokumentarfilmen "Hvit Nigger" av Aleksander Olai Korsnes 2011)
Pardus

Pardus er en Linux-distribusjon som er utviklet med støtte fra den tyrkiske regjering. Dens hovedfokus er kontor-relatert arbeid inkludert bruk av tyrkiske etater. På tross av dette utgis Pardus på flere språk. Dens brukervennlighet og frie tilgjengelighet har gjort den populær i tallrike miljøer over hele verden.
Første versjon ble lansert 4. februar 2005.
Oreokake

Oreokake er fellesbetegnelse på kaker som har Oreo-kjeks som en av sine ingredienser. Da det ofte er kokkens personlige komposisjon, så varierer oreakake mye i form, sammensetning og utseende.

Amerikanske oreokaker

I USA så finnes det en rekke kakeblandinger som ofte kan være en del av en oppskrift samt andre halvfabrikata. Der hvor norske ganer ofte synes en slik kake er søt nok uten å tilsette en masse sukker så vil en amerikansk variant ofte inneholde 1/2 til 1 kopp med sukker.
Vollsmose

Innbyggere

Omkring seksti prosent av beboerne i Vollsmose har en annen etnisk bakgrunn enn dansk. I Vollsmose bor det cirka åtti forskjellige nasjonaliteter. Den gjennomsnittlige beboeren i Vollsmose tjente i 2003 121 000 danske kroner, noe som er markant lavere enn i Odense som helhet. Beboerne i Vollsmose har sammenliknet med resten av Odenses innbyggere en lav erhvervsfrekvens. Demografisk sett er områdets beboere yngre enn Odense som helhet.
I 2006 fikk Vollsmose sin første folketingskandidat, da den forhenværende beboerforeningsformann fra Bøgeparken, Asmaa Abdol-Hamid, ble oppstilt for Enhedslisten.
Det første slaget om El Alamein

Bakgrunn for slaget

Etter nederlaget i slaget ved Gazala i juni 1942 hadde den britiske åttende armé trukket seg tilbake fra Mersa Matruh til Alameinlinjen i Egypt. Alameinlinjen gikk fra El Alamein ved Middelhavet 60 km sørover til Qattaraforsenkningen. Det var en naturlig forsvarslinje som aksemaktenes styrker ikke kunne omgå, slik de hadde gjort tidligere i felttoget i Nord-Afrika.

Slaget innledes

Den 1. juli 1942 angrep Afrikakorpset. Den allierte linjen nær El Alamein holdt inntil kvelden og det forsinket Rommels angrepsplan. Den 2. juli konsentrerte Rommel sine styrker i nord for å bryte gjennom ved El Alamein. Den britiske general Auchinleck beordret et motangrep ved senter av aksemaktenes linje, men motangrepet feilet. De allierte angrep også i sør der de hadde mer suksess mot italienske styrker. Som et resultat av hard alliert motstand bestemte Rommel seg for å omgruppere og forsvare de posisjonene man hadde erobret.
Den 10. juli angrep Auchinleck igjen ved Tel el Eisa i nord og tok over ett tusen fanger. Rommel gikk til motangrep, men oppnådde lite. Auchinleck angrep så igjen, i senter av Ruweisat Ridge ble det utkjempet to slag, den 14. og 21. juli. Ingen av de allierte angrepene var suksessfulle og under det andre angrepet klarte ikke stridsvognene å følge infanteriet som planlagt, og 700 soldater ble tapt. På tross av dette ble to nye angrep iverksatt den 27. juli. Angrepet i nord ved Tel el Eisa var et mindre tap. Det andre angrepet ved Miteiriya var mer mer alvorlig, de fiendtlige minefeltene var ikke ryddet og infanteriet var uten stridsvognstøtte under et tysk motangrep.

Rommel stoppet

Den Åttende armé var utmattet, og den 31. juli beordret general Auchinleck en pause i offensive operasjoner og styrking av forsvarsposisjoner for å møte mulige motoffensiver.
Slaget hadde endt uavgjort, men aksemaktenes offensiv mot Alexandria var stoppet. Et nytt forsøk fra Rommel på å omgå eller bryte de allierte stillingene ble slått tilbake i slaget ved Alam Halfa i august.
De blåeste øyne

De blåeste øyne (engelsk The Bluest Eye) er en roman av Toni Morrison fra 1970. Romanen er Morrisons debutroman, som hun skrev mens hun underviste ved Howard University. Den ble utgitt på norsk i 1994, året etter at Morrison fikk Nobelprisen i litteratur.

Handling

Romanen handler om livet til den ung, svart jenta Pecola Breedlove i Lorain, Ohio Handlingen foregår i 1940-årene, i etterdønningene av de harde trettiårene. Romanen fortelles fra fem perspektiver: Pecola, moren, faren, vennen Claudia og Soaphead Church. Den tar opp rasisme, incest og barnemishandling. I fortellingen internaliserer Pecola det hvite skjønnshetsidealet i en slik grad at det ødelegger henne. Hennes intense ønske om blå øyne blir et symbol på hennes ønske om å unnslippe det fattige, hatefulle og rasistiske miljøet hun lever i.

Norsk utgave

Boken har blitt oversatt til norsk av Mona Lange. Den norske oversettelsen ble gitt ut av Aschehoug forlag.
Heide

Historie

Navnet kommer fra tysk heide, «hede», som viser til biotopen som stedet ligger i. I regionens demografi har forskjellene mellom marsklandet (lavlandet) og geesten (høylandet) spilt en viktig rolle. Historisk har marsklandet vært rikt, mens befolkningen på geesten har vært fattige, men sistnevnte har allikevel vært mer beskyttet mot oversvømmelser. Heide er anlagt på de trygge slettene, mellom marsklandet og geesten, slik at byene er beskyttet mot oversvømmelser, men at befolkningen likevel har kort vei til det fruktbare marsklandet hvor det kan anlegges åkre.
I 1404 nevnes stedet skriftlig for første gang som Uppe de Heyde, «oppe på heden». I 1447 ble Heide valgt som møtested for de politiske kreftene i Ditmarsken, som dengang var en selvstendig bonderepublikk av frie og selveiende bønder. På 1500-tallet ble Heide tillike et kirkested med oppføringen av landemerket St. Jürgen-Kirche i 1560. I 1559 falt republikken i en krig som førte til at Ditmarsken ble delt mellom seierherrene Danmark og Holstein, og Heide overtok samtidig statusen som hovedstad i Ditmarsken fullstendig fra Meldorf. I 1870 fikk Heide byrettigheter på lik linje med Meldorf.
Heide var en tidlig bastion for Nationalsozialistische Deutsche Arbeiterpartei (NSDAP) anført av Adolf Hitler, og i riksdagsvalget 1928 fikk NSDAP 12,6 % av stemmene i Heide. Etter blodige sammenstøt mellom nazister og kommunister i den nærliggende byen Wöhrden, fikk NSDAP en sterk medlemsvekst i regionen. I de etterfølgende valgene i Heide fikk partiet 14 % av stemmene i 1929, 33,3 % i 1930, 50,8 % i 1932 og 57,7 % i 1933. Hermann Hadenfeldt fra NSDAP var borgermester 1933–1937, deretter Karl Herwig frem til andre verdenskrigs slutt i 1945, da Storbritannia oppnevnte August Vehrs. I ettertid er det reist et minnesmerke over falne antinazister i byen.
I 1967 ble Süderholm og Bennewohld innlemmet i kommunen etter eget ønske. Frem til 1970 fungerte byen som administrasjonssentrum i Nord-Ditmarsken krets. Allerede i 1932 hadde regjeringen slått sammen Sør- og Nord-Ditmarsken, dog med Meldorf som administrasjonssentrum, men dette vedtaket ble omgjort av nazistene i 1933. Fra 1970 er Heide administrasjonssentrum i et samlet Ditmarsken.
Rosesølje

Rosesølje eller trådsølje er en sølje med seks nyre- eller kringlelignende figurer som er satt sammen til en ring eller krans. Betegnelsen rosesølje har vært brukt i Setesdal, men vi finner også betegnelsen sylfrrosi et arveskifte fra 1331 etter en korsbror i Oslo. Og Rikard Berge tolker opphavet til å være betegnelsen på en roseformet brystsølje.
Rosesøljer hører til blant de eldste søljene. Thor Kielland peker på at den har en form som minner påfallende om romansk ornamentikk fra 1100-tallet, og at samme form går igjen i jernbeslagene på et skjold fra Valle i Setesdal. Det er funnet en rosesølje fra middelalderen ved utgraving på Bryggen i Bergen. Rosesøljer er også kjent i middelalderen både i Danmark og Finland, og fra Danmark er det bevart en rosesølje i gullfiligran datert til 1300-årene. Den tidlige formen er trolig også årsaken til at rosesøljer hører til blant de mest utbredte søljetypene. Rikard Berge beskriver utbredelsen av rosesøljer til de fleste fylker sør for Namdalen, men med hovedvekt på Valdres, Hallingdal, Telemark og Setesdal.
De eldste rosesøljene er laget i filigran, og av sølv. De fleste rosesøljer er støpt i sølv, men det finnes også støpte rosesøljer laget i kobberlegeringer. Jorunn Fossberg mener at det har sammenheng med at filigransarbeid gikk av moten i slutten av middelalderen, for så å bli tatt opp igjen i slutten av 1600-tallet. Men skikken med støpte rosesøljer hang lenge i, og det var først på slutten av 1800-tallet at de støpte rosesøljene igjen ble fortrengt av nyere rosesøljer i filigranarbeid. De tidligste rosesøljene var relativt enkle, små og flate. Det er usikkert når man begynte med rosesøljer med vedheng, men det er i alle fall omtalt en rosesølje med vedheng i et skifte i Setesdal i 1763.
Tigasis

Utseende

Små til middelsstore (vingespenn gjerne 20-30 millimeter), brune smygere, vingene ofte med små, hvite flekker, for øvrig ensfargede. Grunnfargen er gjerne rødlig brun, undersiden oftest litt lysere enn oversiden. Artene er regnet som vanskelige å skille fra hverandre.

Levevis

De aller fleste har larver på gress eller andre enfrøbladete planter.

Utbredelse

Slekten er vidt utbredt i Mellom- og Sør-Amerika.
Brødrene Hals

Brødrende Hals var norske pianofabrikanter i Christiania på 1800-tallet. Brødrene Hals drev også musikkhandel, musikkforlag og konsertbyrå.

Brødrene Hals

Brødrene Hals var Karl (1822–1898) og Petter (1823–1871) Hals.

Pianofabrikk

Brødrene Hals er også navnet på deres pianofabrikk, som produserte det første oppreiste pianoet i Norge. Produksjonen ble etter hvert betydelig. Hovedproduksjonen lå på oppreiste piano, det ble også produsert noen få taffelpiano, det første flygelet ble bygget i 1863 og en betydelig produksjon av harmonium.
Lokalene ble i 1925 overtatt av det nyetablerte Kringkastingsselskapet som holdt til der til Norsk rikskringkasting overtok i 1933

Musikkforlag

Brødrene Hals kjøpte i 1887 Håkonsens Musikhandel, og ble dermed medeiere i musikkhandel og musikkforlag i Christiania.  I 1908 kjøpte de opp Carl Warmuths forlag, og året etter ble de to forlagene slått sammen til Norsk Musikforlag.

Konsertlokale og konsertbyrå

Brødrene Hals åpnet et stort konsertlokale i Christiania i tilknytning til pianofabrikken i 1880, med 423 sitteplasser og 122 ståplasser. Konsertlokalet ble drevet til 1919. Chat Noir holdt til i bygningen fra 1919-1927. Bygningen ble revet i 1930. 
Norsk komponistforening ble stiftet ved et møte hos Brødrene Hals den 24. oktober 1917.
Visekongene (EP)

Visekongene er en musikk-EP med Visekongene, utgitt i 2003.
Brachystomatidae

Utseende

Små til middelsstore (2-11 millimeter), spinkle fluer, gjerne med noe forlengede antenner men uten forlenget sugesnabel.
Vingene er ganske smale med markerte årer, beina lange og tynne.

Levevis

I alle fall noen av artene har larver i ferskvann. Disse fluene holder seg mest på skyggefulle steder i skog, gjerne nær vann.
Både voksne og larver er rovdyr som lever av andre insekter.
Bhikkhu

En bhikkhu (pāli), eller bhikṣu (sanskrit), er en ordinert mannlig buddhistisk munk. En kvinnelig nonne kalles bhikkhuni (sanskrit: bhikṣuṇī, nepali: भिक्षुणी).
Livet til bhikkhuene og bhikkhuniene styres av et sett med regler som kalles patimokkha i vinayas klosterdisiplin. Deres livsstil formes for å støtte deres åndelige praksis, å leve et enkelt og meditative liv, og å oppnå Nirvana. I Vinayas klosterdisiplin, kan en mann under 20 år ikke ordineres som en bhikkhu, men kan ordinere som en Śrāmaṇera (เณร); den kvinnelige motstykke er samaneri.
Daxiang

Daxiang (kinesisk: 大祥区; pinyin: Dàxiáng Qū) er et bydistrikt i provinsen Hunan, i byprefekturet Shaoyang.
Det har et areal på 215 km² og teller ca. 300 000 innbyggere (2003).
Tomás Gomensoro (kommune)

Historie

Tomás Gomensoro ble grunnlagt i 15. mars 2010.

Regjeringen

Ordføreren (alcalde) i kommunen er María Alejandra Paz (2010-2015).
Repsils

Repsils er et registrert varemerke for en halspastill fra Reckitt Benckiser. Pastillene selges i flate pakker à 24 stk i dagligvareforretninger, kiosker og apotek. Repsils har vært i produksjon siden begynnelsen på 1990-tallet, og ble først lansert i sin originale røde form, men i senere tid har varianter som honning, mint, eucalyptus og andre smaker dukket opp. Den nyeste er kalt Repsils Double Action og skal være bra for både hals og tett nese.
Repsils Original inneholder sukker, glukose, surhetsregulerende middel (vinsyre), peppermynteolje, anisolje, aroma (mentol), fargestoff (beta-apo 8, karotenal, rødbetfarge).

Repsils og Strepsils

I Storbritannia, Frankrike og Sverige markedsfører Renckitt Benckiser en halstablett under navnet Strepsils med nøyaktig samme pakning som den norske Repsils (sett bort fra de to første bokstavene). Også en «S» som er en del av pakningsdesignet er videreført på den norske pakningen. Navnet Strepsils kommer fra Streptococcusbakterien. Til forskjell fra de norske pastillene inneholder Strepsils også amylmetakresol og 2,4-diklorobenzyl som har en mild, antiseptisk effekt. Merkenavnet Strepsils ble kjøpt fra Boots i 2006 og har vært i produksjon fra 1958.